system
Răspunde în limba română, în stilul Wikipedia, cat mai corect gramatical.
user
Ce poți împărtăși despre Alexandru Vlahuță?
assistant
Alexandru Vlahuță (n. 5 septembrie 1858, Pleșești, azi Alexandru Vlahuță, județul Vaslui — d. 19 noiembrie 1919, București) a fost un scriitor român, una dintre cele mai cunoscute cărți ale sale fiind România Pitorească, despre care Dumitru Micu spune că este un „atlas geografic comentat, traversat de o caldă iubire de țară”.

Biografie 

S-a născut la 5 septembrie 1858 la Pleșești, fiu al unui mic proprietar de pământ. A urmat școala primară și liceul la Bârlad, între 1867 și 1878, susținând examenul de bacalaureat la București, în 1879. A urmat timp de un an cursurile Facultății de Drept din București, pe care le-a părăsit din cauza situației materiale precare, devenind institutor și apoi profesor la Târgoviște. Din 1884 până în 1893 a funcționat ca profesor la mai multe instituții de învățământ bucureștene (Școala Normală a Societății pentru Învățătura Poporului Român, Azilul „Elena Doamna”, Liceul „Sfântul Gheorghe”). În 1888 a fost revizor școlar pentru județele Prahova și Buzău. Editează revista Vieața (1893–1896), apoi Sămănătorul (1901), împreună cu George Coșbuc. Din 1901 a funcționat ca referendar la Casa Școalelor. În 1905 se căsătorește pentru a treia oară cu Ruxandra, fiica unui proprietar agrar din Dragosloveni, județul Râmnicu Sărat. În timpul Primului Război Mondial a locuit la Iași, apoi la Bârlad, unde era vizitat de tineri scriitori pe care îi îndruma cu solicitudine; unul dintre aceștia a fost V. Voiculescu.

Vlahuță a murit la București la 19 noiembrie 1919. Casa în care a locuit este astăzi Muzeul Memorial „Alexandru Vlahuță”.

In memoriam 
 Casa memorială „Alexandru Vlahuță” din Agapia,  Neamț
 Muzeul Memorial „Alexandru Vlahuță”, localitatea Dragosloveni, comuna Dumbrăveni, Vrancea
 Liceul Pedagogic „Alexandru Vlahuta”, Bârlad 
 Colegiul Național „Alexandru Vlahuță”, Râmnicu Sărat
 Liceul Tehnologic „Alexandru Vlahuță”, Podu Turcului, Bacău
 Liceul Teoretic „Alexandru Vlahuță”, București, Sector 1

 Bibliografie 

 Proză 
 1886 - Nuvele 1892 - Din goana vieții 1894 - Dan 1895 - Un an de luptă 1895 - Icoane șterse (Nuvele și mintiri) 1897 - În vâltoare 1899 - Clipe de liniște 1901 - România pitorească 1908 - Din trecutul nostru 1908 - Din durerile lumii 1909 - File Rupte 1910 - Pictorul N. I. Grigorescu Poezie 
 1887 - Poezii 1894 - Poezii vechi și nouă 1895 - Iubire 1904 - Poezii (1880-1904)
 1909 - Poezii (1880-1908)
 1911 - La gura sobei 1914 - Dreptate 1915 - Poezii (1880-1915)

Note

Lectură suplimentară
 Silvian Iosifescu, Alexandru Vlahuță, Editura Colectia contemporanul, 1953

-05-09-2008 Alexandru Vlahuță - 150 de ani de la naștere], 5 septembrie 2008, Costin Tuchilă, Amos News Biografie audio-video Alexandru Vlahuta
 Valori ale culturii naționale: 90 ani de la moartea lui Alexandru Vlahuță, 19 noiembrie 2009, Amos News Alexandru Vlahuță, prietenul fidel al lui Eminescu, 10 februarie 2009, Adrian Agachi, Ziarul Lumina''

Vezi și
 Casa memorială Alexandru Vlahuță de la Agapia

Nașteri în 1858
Nașteri pe 5 septembrie
Decese în 1919
Decese pe 19 noiembrie
Membri post-mortem ai Academiei Române
Laureați ai premiilor Năsturel-Herescu
Poeți români din secolul al XIX-lea
Semănătorism
Scriitori români din secolul al XIX-lea
Români pe mărci poștale românești
Poeți români din secolul al XX-lea
Scriitori români din secolul al XX-lea
Eponime ale localităților din România